**LĒMUMS**

Liepājā

|  |  |
| --- | --- |
| 2023. gada 23. februārī | Nr.43/2  (prot. Nr.2, 20.§) |

Par zemes vienības daļas Liepājā

Zvejnieku alejā 2 zemes nomas

tiesības izsoles rezultātu apstiprināšanu

Lai apstiprinātu izsoles rezultātus, pamatojoties uz Pašvaldību likuma 73. panta trešo daļu, Ministru kabineta 2018. gada 19. jūnija noteikumu Nr.350 “Publiskas personas zemes noma un apbūves tiesības noteikumi” 32., 43. un 44. punktu, Liepājas valstspilsētas pašvaldības domes 2022. gada 22. decembra lēmumu Nr.454/16 “Par nekustamā īpašuma, zemes vienības Liepājā, Zvejnieku alejā 2 daļas, zemes nomas tiesības izsoli”, nekustamā īpašuma – zemes vienības Liepājā, Zvejnieku alejā 2 daļas zemes nomas tiesības izsoles noteikumu 7.2. punktu, izskatot UAB “Liepojos kopos” 2023. gada 16. janvārī pulksten 16.12 iesniegto pieteikumu zemes vienības Liepājā, Zvejnieku alejā 2 daļas zemes nomas tiesības izsolei, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 23. janvāra lēmumu zemes nomas tiesības izsoles protokolā (sēdes protokols Nr.1, 1.#) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Apstiprināt nekustamā īpašuma – zemes vienības Liepājā Zvejnieku alejā 2 (kadastra apzīmējums 1700 031 0091 8007) daļas 2900 kv.m platībā – zemes nomas tiesības 2023. gada 23. janvāra izsoles rezultātus.

2. Uzdot Liepājas pilsētas pašvaldības iestādei “Nekustamā īpašuma pārvalde” veikt nepieciešamās darbības zemes nomas līguma noslēgšanai ar UAB “Liepojos kopos” (reģistrācijas Nr.LT305889147; juridiskā adrese: Pilaites pr. 20, Vilnius, Lietuva, LT-04326) par nekustamā īpašuma – zemes vienības Liepājā Zvejnieku alejā 2 daļas – zemes nomas tiesību uz 15 (piecpadsmit) gadiem, nosakot nosolīto nomas maksu 3150,00 EUR (trīs tūkstoši viens simts piecdesmit *euro*) gadā. Papildus nomas maksai nomnieks maksā valstī noteikto pievienotās vērtības nodokli.

3. Gadījumā, ja UAB “Liepojos kopos” 15 (piecpadsmit) dienu laikā no Liepājas valstspilsētas pašvaldības domes lēmuma pieņemšanas dienas zemes nomas līgumu neparaksta, šis lēmums un Liepājas valstspilsētas pašvaldības domes 2022. gada 22. decembra lēmums Nr.454/16 “Par nekustamā īpašuma, zemes vienības Liepājā, Zvejnieku alejā 2 daļas, zemes nomas tiesības izsoli” zaudē spēku.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 2. punkta izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam, Sabiedrisko attiecību un mārketinga daļai | |